[](javascript:;)

**รายงานแสดงผลการดำเนินงานตามนโยบาย**

**ของ**

**“นายกองค์การบริหารส่วนตำบลตะปาน”**

**ประจำปีงบประมาณ พ.ศ. ๒๕6๒**

**เพื่อรายงานต่อสภาองค์การบริหารส่วนตำบลตะปาน**

**องค์การบริหารส่วนตำบลตะปาน**

**อำเภอพุนพิน จังหวัดสุราษฎร์ธานี**

**รายงานแสดงผลการดำเนินงานตามนโยบายของ**

**“นายกองค์การบริหารส่วนตำบลตะปาน”**

**ประจำปีงบประมาณ พ.ศ. ๒56๒**

**เพื่อรายงานต่อสภาองค์การบริหารส่วนตำบลตะปาน**

**[](http://images.google.co.th/imgres?imgurl=http://www.sby.ac.th/~chanjira/photoshop7/www.thaigraph.com/training/linevision/linethai.jpg&imgrefurl=http://www.sby.ac.th/~chanjira/photoshop7/www.thaigraph.com/systemphp/article53f8.html?sid=227&usg=__ut1x4af-ZhqCe4cg7hz0sQwDA88=&h=302&w=300&sz=16&hl=th&start=4&um=1&tbnid=ZInN47WLE4wObM:&tbnh=116&tbnw=115&prev=/images?q=%E0%B8%A5%E0%B8%B2%E0%B8%A2%E0%B9%84%E0%B8%97%E0%B8%A2&um=1&hl=th&sa=N)**



**องค์การบริหารส่วนตำบลตะปาน**

**อำเภอพุนพิน จังหวัดสุราษฎร์ธานี**

**รายงานแสดงผลการดำเนินงานตามนโยบายของ “นายกองค์การบริหารส่วนตำบลตะปาน”**

**ประจำปีงบประมาณ พ.ศ. ๒๕6๒**

**เพื่อรายงานต่อสภาองค์การบริหารส่วนตำบลตะปาน**

**-------------------------------------**

**ท่านประธานสภาองค์การบริหารส่วนตำบลตะปานที่เคารพ และท่านสมาชิกสภาผู้ทรงเกียรติ**

ตามประกาศคณะกรรมการเลือกตั้ง เรื่อง ผลการเลือกตั้งนายกองค์การบริหารส่วนตำบลตะปาน ลงวันที่ ๑๓ ตุลาคม ๒๕๕๖ และคณะกรรมการการเลือกตั้งได้มีมติในการประชุม ครั้งที่ ๘๙/๒๕๕๖ เมื่อวันที่ ๕ พฤศจิกายน พ.ศ. ๒๕๕๖ โดยที่ประชุมมีมติเห็นชอบให้ประกาศผลการเลือกตั้งให้กระผมเป็น นายกองค์การบริหารส่วนตำบลตะปาน แล้วนั้น

กระผมได้แถลงนโยบายการบริหารองค์การบริหารส่วนตำบลตะปาน ต่อสภาองค์การบริหารส่วนตำบล เมื่อวันที่ ๑๙ พฤศจิกายน ๒๕๕๖ โดยยึดมั่นในการปกครองในระบอบประชาธิปไตย อันมีพระมหากษัตริย์ทรงเป็นพระประมุขและได้มุ่งมั่นที่จะพัฒนาองค์การบริหารส่วนตำบล เพื่อประโยชน์สุขของ ประชาชนโดยส่วนรวม บริหารด้วยความโปร่งใส เป็นธรรม ตรวจสอบได้ ภายใต้กระบวนการการทำงานร่วมกัน ทั้งนี้เพื่อประโยชน์สุขและตรงตามความต้องการของพี่น้องประชาชน ประจำปีงบประมาณ 256๒ ในด้านต่างๆ 8 ด้าน โดยพยายามที่จะพัฒนาองค์การบริหารส่วนตำบลตะปานไปสู่ “ชาวตะปานมีความสุข คมนาคมขนส่งสะดวก สาธารณูปโภคครบครัน”

เพื่อให้การปฏิบัติหน้าที่นายกองค์การบริหารส่วนตำบลเป็นไปตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมจนถึง (ฉบับที่ ๖) พ.ศ. ๒๕๕๒ มาตรา ๕๘/๕ วรรค ๕ ให้นายกองค์การบริหารส่วนตำบลจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปี

# บัดนี้ กระผมขอแถลงผลการดำเนินงานให้ท่านประธานสภาองค์การบริหารส่วนตำบลและ

# สมาชิกสภาองค์การบริหารส่วนตำบลตะปาน ประจำปีงบประมาณ 256๒ ได้รับทราบ ตามรายละเอียดดังต่อไปนี้

**นโยบายของนายกองค์การบริหารส่วนตำบลตะปานที่ได้แถลงต่อสภา อบต.**

**ประกอบด้วย 8 ด้าน ของปีงบประมาณ 256๒ ดังต่อไปนี้**

๑. นโยบายด้านโครงสร้างพื้นฐาน

๒. นโยบายด้านงานส่งเสริมคุณภาพชีวิต

๓. นโยบายด้านการจัดระเบียบชุมชน/สังคมและความสงบเรียบร้อย

๔. นโยบายด้านการท่องเที่ยวทรัพยากรธรรมชาติ และสิ่งแวดล้อม

๕. นโยบายด้านศาสนา ศิลปะ วัฒนธรรม จารีตประเพณี และภูมิปัญญาท้องถิ่น

๖. นโยบายด้านการบริหารจัดการบ้านเมืองที่ดี

๗. นโยบายด้านการป้องกันและแก้ไขปัญหายาเสพติด

๘. นโยบายด้านบริการสาธารณะเข้าสู่ประชาคมอาเซียน AEC

-๒-

**โดยสรุปสาระสำคัญของนโยบายที่กล่าวมาเบื้องต้น ดังนี้**

**นโยบายการพัฒนาขององค์การบริหารส่วนตำบลตะปาน**

นโยบายการพัฒนาขององค์การบริหารส่วนตำบลตะปาน ซึ่งนายกองค์การบริหารส่วนตำบลตะปาน ได้แถลงไว้ต่อสภาองค์การบริหารส่วนตำบลตะปาน เมื่อวันที่ ๑๙ พฤศจิกายน ๒๕๕๖

๑. **นโยบายด้านโครงสร้างพื้นฐาน**

โครงสร้างพื้นฐานทั้งทางด้านสาธารณูปโภคและสาธารณูปการ เป็นปัจจัยสำคัญใน การดำรงชีวิตและความเป็นอยู่ของประชาชนจึงเป็นภาระและหน้าที่โดยตรงของ อบต.ตะปาน ต้องเข้าไปดำเนินการโดยมีนโยบาย ดังนี้

๑.๑ จัดทำผังเมืองเฉพาะ เพื่อรองรับแนวทางการพัฒนาอย่างเป็นระบบ พัฒนาระบบสาธารณูปโภคพื้นฐานในครอบคลุมทุกพื้นที่ เพื่อรองรับการยกฐานะเป็นเทศบาลตำบลในอนาคต โดยปรับระบบประปาให้สะอาดและขยายเขตโครงการให้ครอบคลุมทุกครัวเรือน

๑.๒ สนับสนุนและปรับปรุงถนนสายหลัก โครงสร้างองค์การบริหารส่วนตำบลตะปาน จากถนนลูกรังเป็นถนนลาดยาง หรือถนนคอนกรีต ตามนโยบายรัฐบาล พร้อมทั้งปรับปรุงซ่อมแซมถนนให้สามารถใช้งานได้อย่างสะดวก รวดเร็ว และปลอดภัย ก่อสร้างสะพานคอนกรีตให้ครอบคลุมทุกพื้นที่ จัดสร้างฝายกั้นน้ำ เขื่อนกั้นน้ำ และจะประสานงานกับหน่วยงานต่างๆ เช่น องค์การบริหารส่วนจังหวัด ทางหลวงชนบท กรมทรัพยากรน้ำฯลฯ เพื่อรองรับการขยายตัวขององค์การบริหารส่วนตำบลตะปานในอนาคต

๑.๓ สนับสนุนโครงการไฟสว่างทั่วทิศ ทุกชีวิตปลอดภัย ขยาย/ติดตั้งไฟฟ้าสาธารณะ และขยายเขตไฟฟ้าให้ครบทุกครัวเรือน เพื่อให้ประชาชนมีความสุข มีความปลอดภัยในชีวิตและทรัพย์สินอย่างทั่วถึง

๑.๔ สร้างและขยายเขตประปาในหมู่บ้านและปรับปรุงซ่อมแซมระบบประปาในหมู่บ้านที่มีปัญหา

๑.๕ ส่งเสริมบำรุงรักษา จัดหาแหล่งน้ำอุปโภค บริโภคและแหล่งน้ำเพื่อการเกษตร

๑.๖ สร้างทำนบฝายน้ำล้น ขุดลอกคลอง หนอง บึง เพื่อการประมงและการเกษตร

**๒. นโยบายด้านงานส่งเสริมคุณภาพชีวิต**

**๒.๑ ด้านการศึกษา**

การศึกษาเป็นองค์ประกอบในการพัฒนาคนให้มีคุณภาพ ดังนั้น หัวใจที่สำคัญในการพัฒนาประเทศ จึงขึ้นอยู่กับคุณภาพของคนเป็นสำคัญองค์การบริหารส่วนตำบลตะปาน ได้เห็นคุณค่าและความสำคัญของการศึกษา จึงกำหนดนโยบายไว้ ดังนี้

๒.๑.๑ สนับสนุนการพัฒนาคุณภาพการศึกษาของศูนย์พัฒนาเด็กเล็กและโรงเรียนในเขตองค์การบริหารส่วนตำบลตะปาน ให้เด็กได้รับการศึกษาอย่างทั่วถึงและเท่าเทียมกัน

-๓-

๒.๑.๒ ดำเนินโครงการต่างๆ เพื่อให้เกิดการเรียนรู้ทั้งในกลุ่มนักเรียน เยาวชนและสมาชิกในชุมชน เช่น ปรับปรุง ห้องสมุดโรงเรียน ที่อ่านหนังสือพิมพ์ เป็นต้น

๒.๑.๓ สนับสนุนและร่วมมือกับสถาบันทางการศึกษา ในการจัดฝึกอบรมหลักสูตรระยะสั้นเพื่อสร้างอาชีพให้แก่เยาวชนและประชาชนให้มีโอกาสศึกษาต่อในระดับสูง

๒.๑.๔ สนับสนุนให้มีการพัฒนาคุณภาพบุคลากร คุณภาพของศูนย์พัฒนาเด็กเล็กและจัดหาวัสดุอุปกรณ์ให้ได้มาตรฐาน

๒.๑.๕ จัดตั้งโครงการ คือ ปัญญาสู่มาตุภูมิ โดยระดมบุคคลของท้องถิ่นที่ประสบความสำเร็จเป็นคลังสมองเพื่อถ่ายทอดความรู้สู่ชุมชน

๒.๑.๖ ดำเนินโครงการวิจัยเพื่อการศึกษาสภาพปัญหาของเกษตรกรในเขตองค์การบริหารส่วนตำบลตะปาน อันเป็นแนวทางในการแก้ปัญหาและเสริมสร้างคุณค่าการผลิตได้อย่างถูกต้อง

**๒.๒ ด้านการกีฬา และสาธารณสุข**

สุขภาพและพลานามัยของประชาชนในพื้นที่เขตองค์การบริหารส่วนตำบลตะปาน เป็นสิ่งที่คณะผู้บริหารองค์การบริหารส่วนตำบลตะปาน ต้องดูแลสนับสนุนและส่งเสริมเพื่อให้ประชาชนในท้องถิ่นมีสุขภาพพลานามัยที่แข็งแรง จะเป็นทรัพยากรที่สำคัญของประเทศชาติต่อไป จึงกำหนดนโยบาย ดังนี้

๒.๒.๑ จัดสร้างศูนย์สุขภาพที่ครบวงจร อันประกอบด้วย สนามออกกำลังกายห้องทดสอบสมรรถภาพ เพื่อเป็นแหล่งรองรับการออกกำลังกายของประชาชนในท้องถิ่น

๒.๒.๒ สนับสนุนและส่งเสริมให้ประชาชนในพื้นที่ออกกำลังกายอย่างถูกวิธีโดยให้มีครูฝึกให้คำแนะนำ ในการออกกำลังกายอย่างถูกต้องตามหลักวิชาการ

๒.๒.๓ สนับสนุนและพัฒนากีฬาสากลและกีฬาพื้นเมือง ทั้งด้านการเล่น การฝึกซ้อม และการแข่งขันกีฬาทุกประเภทกีฬา ให้เป็นที่สนใจของเด็ก เยาวชน และประชาชน

๒.๒.๔ พัฒนางานด้านสาธารณสุขเชิงรุก โดยเน้นการสร้างเสริมสุขภาพคนในชุมชน เพื่อให้มีสุขภาพแข็งแรง สนับสนุนการออกกำลังกายและกีฬาพร้อมนำโครงการแพทย์เคลื่อนที่บริการประชาชนอย่างทั่วถึง

๒.๒.๕ เร่งรัดและขยายงานสาธารณสุขมูลฐานสู่ประชาชนอย่างทั่วถึง โดยให้ความสำคัญการพัฒนาบุคลากร โดยเฉพาะอาสาสมัครสาธารณสุขในเขตองค์การบริหารส่วนตำบล อสม. ให้ความรู้ สามารถปฏิบัติหน้าที่ลงสู่ชุมชนได้อย่างมีประสิทธิภาพ

๒.๒.๖ ส่งเสริมและสนับสนุนในเรื่องความสะอาดและสุขาภิบาลอาหารแก่ร้านค้าต่าง ๆ เพื่อให้ผู้บริโภคเชื่อมั่นไว้วางใจที่ได้บริโภคอาหารที่สะอาด ถูกหลักอนามัย และปลอดภัยจากสารพิษ

๒.๒.๗ สนับสนุนให้ประชาชนมีสุขภาพอนามัยในครัวเรือนที่ถูกสุขลักษณะและมีสภาพแวดล้อมที่เอื้อประโยชน์ต่อการดำรงชีวิต

๒.๒.๘ ส่งเสริมและสนับสนุนการป้องกันการระบาดของโรคติดต่อและระงับโรคติดต่อ โดยให้มี อสม. ร่วมกับโรงพยาบาลเข้าบริการในชุมชนและให้ความรู้เรื่องการป้องกันขั้นพื้นฐาน

-๔-

**๒.๓ ด้านเศรษฐกิจ**

การพัฒนาเศรษฐกิจ เพื่อรองรับการขยายตัวที่ถูกต้อง นอกจากจะเป็นการประชาสัมพันธ์ องค์การบริหารส่วนตำบลตะปานทางอ้อมแล้ว ยังช่วยให้ประชาชนในพื้นที่ลดรายจ่ายและมีรายได้เพิ่มขึ้น องค์การบริหารส่วนตำบลตะปาน มีความเคลื่อนไหวมากยิ่งขึ้น จึงได้กำหนดนโยบายไว้ ดังนี้

๒.๓.๑ สนับสนุนเศรษฐกิจในระดับครัวเรือน จะมุ่งการดำเนินงานตามปรัชญาเศรษฐกิจพอเพียง

๒.๓.๒ ส่งเสริมให้มีการออมในระดับชุมชน การผลิตและการตลาดของสินค้าจากชุมชน

๒.๓.๓ สนับสนุนและผลักดัน ให้มีศูนย์การเรียนรู้เศรษฐกิจพอเพียงซึ่งเป็นทั้งแหล่งศึกษาทางวิชาการและนันทนาการ

๒.๓.๔ สนับสนุนและส่งเสริมการปลูกผักปลอดสารพิษ พร้อมทั้งจัดหาตลาดและลานค้าชุมชน เพื่อรองรับผลผลิตทางการเกษตร

๒.๓.๕ ส่งเสริมให้ประชาชนในเขตองค์การบริหารส่วนตำบลตะปาน ได้มีโอกาสแสวงหา ความรู้เพิ่มเติม ประสบการณ์และรับรู้ ข่าวสารจากสื่อมวลชนในรูปแบบต่างๆ อย่างถูกต้องและทั่วถึง

๒.๓.๖ สนับสนุนการพัฒนาและส่งเสริมคุณภาพชีวิตแก่บุคคลที่เป็นสตรี คนชรา คนพิการ ผู้ด้อยโอกาส และผู้ยากจนให้มีคุณภาพชีวิตที่ดีขึ้น

๒.๓.๗ เสริมสร้างเครือข่ายความร่วมมือกับสถาบันการศึกษาทั้งในและนอกจังหวัด เพื่อให้เกษตรกรมีความรู้ที่ถูกต้องในการประกอบอาชีพของตนเองได้อย่างมีคุณค่า สอดคล้องกับความเป็นจริงในพื้นที่

๒.๓.๘ ส่งเสริมการแปรรูปผลผลิตทางการเกษตรเพื่อเพิ่มมูลค่าสินค้าให้แก่เกษตรกร

**๓. นโยบายด้านการจัดระเบียบชุมชน/สังคมและการรักษาความสงบเรียบร้อย**

พัฒนาส่งเสริมระบบการปกครอง และความสงบเรียบร้อยภายในตำบลเกี่ยวกับความปลอดภัยในชีวิตและทรัพย์สินของประชาชน โดยสนับสนุนและเพิ่มบทบาทและหน้าที่ของ อปพร. ชรบ. ตำรวจชุมชนและผู้นำฝ่ายปกครอง

**๔. นโยบายด้านการท่องเที่ยว ทรัพยากรธรรมชาติและสิ่งแวดล้อม**

๔.๑ รณรงค์เสริมสร้างจิตสำนึกสาธารณสุขในการบริหารจัดการทรัพยากรธรรมชาติและสิ่งแวดล้อมของชุมชน

๔.๒ ส่งเสริมสนับสนุนการมีส่วนร่วมของชุมชนในการจัดการสิ่งแวดล้อม การควบคุม ดูแล และกำจัดมลภาวะที่มีผลต่อสุขภาพอนามัยและคุณภาพชีวิตประชาชนอย่างมีประสิทธิภาพ

๔.๓ ร่วมกันอนุรักษ์ ฟื้นฟูป่าไม้ แหล่งน้ำธรรมชาติ ถ้ำต่างๆ ให้มีภูมิทัศน์ที่สวยงาม เพื่อเป็นแหล่งพักผ่อนหย่อนใจ และเป็นแหล่งท่องเที่ยวของประชาชนทั่วไป

๔.๔ ส่งเสริมและพัฒนาการเรียนรู้เรื่องการจัดการขยะมูลฝอยในหมู่บ้านและชุมชน ให้เกิดการจัดการอย่างถูกต้องตามหลักสุขาภิบาลและสิ่งแวดล้อม

๔.๕ แก้ไขปัญหาการกำจัดขยะมูลฝอย รณรงค์ ให้มีการจัดการขยะมูลฝอย โดยการคัดแยกและกำจัดขยะอย่างถูกวิธี และจัดกิจกรรมเพื่อสร้างจิตสำนึกให้กับเด็ก เยาวชน และประชาชน สร้างคุณค่าจากขยะ และการทิ้งขยะให้ถูกที่ พร้อมทั้งจัดให้มีสถานที่กำจัดขยะมูลฝอยภายในตำบล/แต่ละหมู่บ้าน

-๕-

**๕. นโยบายด้านศาสนา ศิลปะ วัฒนธรรม จารีตประเพณี และภูมิปัญญาท้องถิ่น**

ศิลปวัฒนธรรมและขนบธรรมเนียมประเพณีท้องถิ่นเป็นสิ่งที่บ่งบอกความเป็นมาของประวัติศาสตร์ของท้องถิ่น จึงจำเป็นต้องอนุรักษ์ให้ดำรงไว้เพื่อเป็นสมบัติให้อนุชนรุ่นหลังสืบต่อไปโดยกำหนดนโยบายไว้ ดังนี้

๕.๑ ส่งเสริมและปลูกจิตสำนึก ให้ประชาชนและเยาวชนมีความรักถิ่นเกิด

๕.๒ ส่งเสริมและสนับสนุน ให้มีการดำรงไว้ซึ่งเอกลักษณ์ศิลปวัฒนธรรมและขนบธรรมเนียมประเพณีที่ดีงาม เช่น งานบุญเดือนสิบ งานรดน้ำดำหัวผู้สูงอายุ ประเพณีสงกรานต์ งานลอยกระทง ฯลฯ

๕.๓ ส่งเสริมและสนับสนุนภูมิปัญญาท้องถิ่นให้คงอยู่คู่กับชุมชนและศักยภาพในการดำเนินการให้เป็นที่ยอมรับ

๕.๔ ส่งเสริมและปลูกจิตสำนึกให้เด็ก เยาวชนและประชาชนมีคุณธรรม จริยธรรม เกิดความเชื่อมั่นศรัทธา และปฏิบัติตามแนวทางศาสนา

๕.๕ สนับสนุนให้มีการพัฒนาศาสนาสถานให้สะอาด ร่มเย็น เป็นประโยชน์ด้านจิตใจของประชาชน

๕.๖ สนับสนุนกิจกรรมด้านศาสนาทุกกิจกรรมสู่จิตใจของเยาวชนและประชาชน

๕.๗ สนับสนุนการดูแลผู้สูงวัยผู้ด้อยโอกาสและให้การสงเคราะห์เร่งรัดให้ อผส. ขยายงาน ให้การดูแลผู้สูงอายุผู้ด้อยโอกาสและกลุ่มเป้าหมายอย่างทั่วถึง

**๖. นโยบายด้านการบริหารจัดการบ้านเมืองที่ดี**

**๖.๑ ด้านการเมืองการบริหาร**

๖.๑.๑ จะเชิดชูสถาบัน ชาติ ศาสนา พระมหากษัตริย์

๖.๑.๒ พัฒนาส่งเสริมระบอบประชาธิปไตยมีการจัดการเลือกตั้งทุกประเภทสนองตามนโยบายของรัฐ

๖.๑.๓ พัฒนาส่งเสริมบุคลากร ผู้นำชุมชน ผู้นำท้องถิ่น กำนัน ผู้ใหญ่บ้าน สมาชิก สภาองค์การบริหารส่วนตำบล และพนักงานขององค์การบริหารส่วนตำบลให้ได้รับความรู้เกี่ยวกับกฎหมาย ระเบียบข้อบังคับ โดยการจัดให้มีการอบรม ศึกษาดูงาน และให้ทุนการศึกษา

๖.๑.๔ พัฒนาส่งเสริมการบริหารงานองค์การบริหารส่วนตำบลให้มีประสิทธิภาพ มีมาตรฐาน ตามหลักการบริหารจัดการบ้านเมืองที่ดี พร้อมทั้งเสริมสร้างกระบวนการพัฒนาระบบบริการสาธารณะที่ดีมีมาตรฐานสามารถตอบสนองต่อความต้องการของประชาชนในท้องถิ่น

๖.๑.๕ พัฒนาสนับสนุนระบบเทคโนโลยีสารสนเทศที่ทันสมัยมาใช้ในการบริหารงาน และบริการประชาชนให้ได้รับความสะดวก รวดเร็ว

๖.๑.๖ จะบริหารงานด้วยความซื่อสัตย์สุจริต โปร่งใส ยุติธรรม เพื่อให้สอดคล้องกับนโยบายของรัฐบาลให้ทุกภาคส่วนมีส่วนร่วมในการบริหารจัดการ โดยยึดหลักประชาชนเป็นศูนย์กลาง จัดงบประมาณด้วยความเป็นธรรม และประสานงานกับหน่วยงานที่เกี่ยวข้องเพื่อให้เกิดประโยชน์และความอยู่ดีกินดีของพี่น้องประชาชน

๖.๑.๗ เผยแพร่ข้อมูลข่าวสารในการบริหารงานให้ทราบอย่างทั่วถึงและต่อเนื่อง

-๖-

**๖.๒ ด้านการมีส่วนร่วม**

องค์การบริหารส่วนตำบลตะปาน เปิดโอกาสให้ประชาชนเข้ามามีส่วนร่วมในการบริหารงานตั้งแต่การรับรู้ข้อมูลข่าวสาร แสดงความคิดเห็นในการตัดสินใจทำอะไร อย่างไร รวมทั้งการตรวจสอบ และการประเมินผลงานขององค์การบริหารส่วนตำบล โดยเปิดโอกาสให้ประชาชนมีส่วนร่วมในกิจกรรมต่างๆ ได้แก่ การจัดทำแผนพัฒนา การจัดซื้อ – จัดจ้างขององค์การบริหารส่วนตำบล การประชุมสภาองค์การบริหารส่วนตำบล การเสนอข้อบัญญัติต่างๆ

**๖.๓ ด้านการบริหารงานบุคคล**

๖.๓.๑ การจัดทำกรอบอัตรากำลังบุคลากรทั้งอัตรากำลังข้าราชการส่วนท้องถิ่น กรอบอัตรากำลังพนักงานจ้าง โดยยึดหลักวางคนให้เหมาะสมกับงาน

๖.๓.๒ จัดระบบการจัดการองค์กรให้สอดคล้องกับวิสัยทัศน์ นำระบบเทคโนโลยี สารสนเทศ มาใช้ในการปฏิบัติงานและการกำหนดโครงสร้างองค์กรการประเมินผลงานบุคลากร และระบบการให้รางวัลตามผลสัมฤทธิ์ของงานที่ปรากฏ

๖.๓.๓ การกระตุ้นหรือก่อให้เกิดกำลังใจแก่พนักงาน นอกจากการให้รางวัลแก่ บุคลากรที่ปฏิบัติงานดีเด่นเป็นที่ประจักษ์แล้ว จะสนับสนุนช่วยเหลือพนักงานทั้งทางด้านร่างกายและจิตใจ การพัฒนาเพิ่มพูนขีดความสามารถและศักยภาพอย่างเต็มที่

๖.๓.๔ การให้อำนาจในการตัดสินใจให้แก่บุคลากรทุกระดับส่งเสริมให้พนักงานได้เรียนรู้และพัฒนาทักษะที่มีความจำเป็นต่อการตัดสินใจของตนเอง เพราะบุคลากรเหล่านี้เป็นบุคคลที่ติดต่อโดยตรงกับประชาชนผู้ซึ่งได้รับบริการสาธารณะ

**๗. นโยบายด้านการป้องกันและแก้ไขปัญหายาเสพติด**

สนับสนุนและดำเนินการเพื่อให้การป้องกันและปราบปรามยาเสพติด โดยสนับสนุนให้ใช้หลักการป้องกันนำหน้าการปราบปราม ผู้เสพต้องได้รับการรักษา ผู้ค้าต้องได้รับการลงโทษโดยเด็ดขาด โดย

๗.๑ จะเข้มงวดกับข้าราชการไม่ว่าจะเป็นข้าราชการการเมืองและเจ้าหน้าที่ของรัฐที่มีส่วนเกี่ยวข้องและให้รางวัลและการคุ้มครองเป็นพิเศษแก่เจ้าหน้าที่ของรัฐและประชาชนที่ให้ความร่วมมือในการป้องกันและปราบปรามยาเสพติด

๗.๒ การฟื้นฟูสภาพร่างกายและจิตใจของผู้เสพยาเสพติด โดยให้ผู้ติดยาเสพติดสามารถเข้ารับการบำบัด และฟื้นฟูสภาพได้ทันที โดยไม่มีความผิดทางกฎหมาย เพื่อให้ผู้เสพสามารถกลับเข้าสู่สังคมได้อย่างปกติสุข

**๘. นโยบายด้านบริการสาธารณะเข้าสู่ประชาคมอาเซียน AEC**

๘.๑ ส่งเสริมสนับสนุนด้านบริการสาธารณะเข้าสู่ประชาคมอาเซียน AEC

-๗-

**ยุทธศาสตร์การพัฒนา อบต.ตะปาน ตามแผนพัฒนาสี่ปี(พ.ศ. ๒๕61 – ๒๕64) (เดิม) และตามแผนพัฒนาท้องถิ่น(พ.ศ.๒๕๖๑-๒๕๖๕)**

**ยุทธศาสตร์ที่ ๑ การพัฒนาด้านโครงสร้างพื้นฐาน ประกอบด้วย ๓ แนวทางการพัฒนา**

แนวทางที่ ๑ การพัฒนาเส้นทางคมนาคมและการขนส่งให้ได้มาตรฐาน

แนวทางที่ ๒ พัฒนาด้านสาธารณูปโภค และสาธารณูปการ

แนวทางที่ ๓ พัฒนาด้านการผังเมือง และการควบคุมอาคาร

**ยุทธศาสตร์ที่ ๒ การพัฒนาด้านงานส่งเสริมคุณภาพชีวิต ประกอบด้วย ๓ แนวทางการพัฒนา**

แนวทางที่ ๑ การพัฒนาด้านการส่งเสริมอาชีพ การส่งเสริมการลงทุนและพานิชยกรรม

แนวทางที่ ๒ พัฒนาด้านสวัสดิการสังคม

แนวทางที่ ๓ พัฒนาด้านการศึกษา

**ยุทธศาสตร์ที่ ๓ การพัฒนาด้านการจัดระเบียบชุมชน/สังคมและการรักษาความสงบเรียบร้อย**

**ประกอบด้วย ๔ แนวทางการพัฒนา**

แนวทางที่ ๑ พัฒนาด้านการส่งเสริมประชาธิปไตยความเสมอภาคและสิทธิเสรีภาพ

แนวทางที่ ๒ พัฒนาศักยภาพผู้นำชุมชน ผู้นำท้องถิ่นเพื่อสร้างเครือข่ายการพัฒนา

แนวทางที่ ๓ พัฒนาด้านการป้องกันและบรรเทาสาธารณภัย

แนวทางที่ ๔ พัฒนาด้านการรักษาความสงบเรียบร้อย

**ยุทธศาสตร์ที่ ๔ การพัฒนาด้านการท่องเที่ยว ทรัพยากรธรรมชาติ และสิ่งแวดล้อม ประกอบด้วย ๒ แนวทางการพัฒนา**

แนวทางที่ ๑ การพัฒนาและส่งเสริมการท่องเที่ยว

แนวทางที่ ๒ การบริหารจัดการทรัพยากรธรรมชาติและสิ่งแวดล้อม

**ยุทธศาสตร์ที่ ๕ การพัฒนาด้านศาสนา ศิลปะ วัฒนธรรม จารีตประเพณี และภูมิปัญญาท้องถิ่น**

**ประกอบด้วย ๒ แนวทางการพัฒนา**

แนวทางที่ ๑ ทำนุ บำรุง ส่งเสริมกิจกรรมทางด้านศาสนา

แนวทางที่ ๒ ส่งเสริม อนุรักษ์ ศิลปวัฒนธรรม จารีตประเพณี และภูมิปัญญาท้องถิ่น

**ยุทธศาสตร์ที่ ๖ การพัฒนาด้านการบริหารจัดการบ้านเมืองที่ดี ประกอบด้วย ๒**

**แนวทางการพัฒนา**

แนวทางที่ ๑ พัฒนาศักยภาพบุคลากรองค์กรปกครองส่วนท้องถิ่น

แนวทางที่ ๒ พัฒนาองค์กรปกครองส่วนท้องถิ่น ให้เป็นองค์กรที่มีขีดสมรรถนะสูง

**ยุทธศาสตร์ที่ ๗ การพัฒนาด้านการป้องกันและแก้ไขปัญหายาเสพติด ประกอบด้วย ๒**

**แนวทางการพัฒนา**

แนวทางที่ ๑ ส่งเสริมและสนับสนุน การมีส่วนร่วมของพลังมวลชนในการป้องกันปัญหายาเสพติด

แนวทางที่ ๒ ส่งเสริมสนับสนุนการบำบัดรักษา ฟื้นฟูผู้ติดยาเสพติด

-๘-

**ยุทธศาสตร์ที่ ๘ การพัฒนาด้านการบริหารจัดการบ้านเมืองที่ดี ประกอบด้วย 1**

**แนวทางการพัฒนา**

แนวทางที่ ๑ ส่งเสริมสนับสนุนด้านบริการสาธารณะเข้าสู่ประชาคมอาเซียน AEC

-๙-

วิสัยทัศน์ พันธกิจ และจุดมุ่งหมาย

๑. วิสัยทัศน์ในการพัฒนาท้องถิ่น (Vision) ขององค์การบริหารส่วนตำบลตะปาน

# “ชาวตะปานมีความสุข การคมนาคมขนส่งสะดวก สาธารณูปโภคครบครัน”

# ๒. พันธกิจ

๒.๑ จัดให้มีและบำรุงทางบกและทางน้ำ

๒.๒ จัดให้มีและบำรุงการไฟฟ้าหรือแสงสว่าง

๒.๓ จัดให้มีน้ำใช้เพื่อการอุปโภค บริโภคและการเกษตร

๒.๔ พัฒนาคุณภาพชีวิต และคุณภาพทางสังคม

๒.๕ ส่งเสริมให้เด็ก เยาวชน และประชาชนรักในการออกกำลังกาย

๒.๖ ส่งเสริมพัฒนาอาชีพ การลงทุนและพาณิชยกรรม

2.7 ส่งเสริมสนับสนุนการศึกษาทุกระดับ

2.8 สร้างความเข้มแข็งให้แก่ชุมชน และส่งเสริมการมีส่วนร่วมของประชาชน

2.9 พัฒนาแหล่งท่องเที่ยว

2.10 ส่งเสริม สนับสนุนการอนุรักษ์และฟื้นฟู

2.11 ส่งเสริม อนุรักษ์ บำรุงรักษา ศิลปวัฒนธรรม จารีตประเพณี และภูมิปัญญาท้องถิ่น

2.12 ส่งเสริมการมีส่วนร่วมของประชาชนและการบริหารงานให้เป็นไปตามหลักการบริหาร

จัดการที่ดี

2.13 ชุมชนเข้มแข็ง ประชาชนห่างไกลยาเสพติด

2.14 พัฒนาศักยภาพการบริหารสาธารณะสู่ประชาคมอาเซียน

# 3. เป้าประสงค์

3.1 การคมนาคม มีความสะดวก รวดเร็ว ปลอดภัย

3.2 ประชาชนมีไฟฟ้าใช้ทุกครัวเรือน และมีระบบไฟฟ้าสาธารณะทั่วถึง

3.3 ประชาชนมีน้ำใช้เพื่ออุปโภค บริโภค และการเกษตรอย่างทั่วถึงและเพียงพอ

3.4 ประชาชนมีคุณาพชีวิตที่ดีทั้งร่างกายและจิตใจ

3.5 ประชาชนได้รับการส่งเสริมการออกกำลังกาย

3.6 ส่งเสริมพัฒนาด้านอาชีพ การลงทุนและพาณิชยกรรม

3.7 ประชาชนได้มีความรู้และได้รับการศึกษาอย่างทั่วถึง

3.8 ชุมชนเข้มแข็ง ประชาชนมีส่วนร่วมในการพัฒนาท้องถิ่น

3.9 พัฒนาแหล่งท่องเที่ยวในตำบลตะปาน

3.10 ทรัพยากรธรรมชาติได้รับการอนุรักษ์และฟื้นฟู

3.11 ประชาชนมีส่วนร่วมในการทำนุบำรุง อนุรักษ์ศิลปวัฒนธรรม ประเพณีและภูมิปัญญาท้องถิ่น

3.12 ประชาชนเข้าใจในบทบาทหน้าที่ของตนเองและมีส่วนร่วมในการพัฒนาท้องถิ่นเพื่อเพิ่ม

ประสิทธิภาพในการบริการ

3.13 ชุมชนเข้มแข็ง ประชาชนร่วมต้านยาเสพติด

3.14 ส่งเสริม สนับสนุนการบริการสาธารณะเข้าสู่ประชาคมอาเซียน

-๑๐-

**รายงานแสดงผลการดำเนินงานตามนโยบายของ**

**“นายกองค์การบริหารส่วนตำบลตะปาน”**

**ประจำปี พ.ศ. ๒๕6๒**

**สรุปผลการดำเนินงานตามนโยบายประจำปีงบประมาณ พ.ศ. 256๒**

**ที่สอดคล้องกับแผนพัฒนาสี่ปี (พ.ศ. 2561 – 2564)(เดิม) และแผนพัฒนาท้องถิ่น (พ.ศ.๒๕๖๑-๒๕๖๕)**

**ขององค์การบริหารส่วนตำบลตะปาน**

**ผลของการนำแผนพัฒนาท้องถิ่นสี่ปีไปสู่การปฏิบัติที่ องค์การบริหารส่วนตำบลตะปาน เป็นหน่วยดำเนินการ**

**1. ยุทธศาสตร์การพัฒนาด้านโครงสร้างพื้นฐาน**

**1.1 แผนงานเคหะและชุมชน**

-๑๑

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ลำดับ | โครงการพัฒนา | การเบิกจ่าย | | | ผลการดำเนินงาน | | | |
| แหล่งที่มา  งบประมาณ | งบประมาณ  อนุมัติ | เบิกจ่ายจริง | ดำเนินการ  แล้วเสร็จ | อยู่ระหว่าง  ดำเนินการ | ยังไม่ได้  ดำเนินการ | หมายเหตุ |
| 1 | โครงการก่อสร้างถนนคอนกรีตสายบ้านนางหนูเอี้ยน จิปริก-บ้านนายนิมิต ตรีรินทร์ ม.2 ต.ตะปาน อ.พุนพิน  จ.สุราษฎร์ธานี | ข้อบัญญัติ  งบประมาณ | 1,525,000 | - |  | 🗸 |  |  |
| 2 | โครงการก่อสร้างถนนลาดยางแอสฟัลท์ติกคอนกรีต ซอยประชาร่วมใจ - ม.7 ต.บ้านเสด็จ ม.5 ต.ตะปาน อ.พุนพิน  จ.สุราษฎร์ธานี | ข้อบัญญัติ  งบประมาณ | 1,264,000 | - |  | 🗸 |  |  |
| 3 | โครงการก่อสร้างถนนลาดยางแอสฟัลท์ติกคอนกรีตสายบ้านนายเคว็จ ม.4 ต.ตะปาน อ.พุนพิน จ.สุราษฎร์ธานี | ข้อบัญญัติ  งบประมาณ | 1,212,000 | - |  | 🗸 |  |  |
| ลำดับ | โครงการพัฒนา | การเบิกจ่าย  ๑๓ | | | ผลการดำเนินงาน | | | |
| แหล่งที่มา  งบประมาณ | งบประมาณ  อนุมัติ | เบิกจ่ายจริง | ดำเนินการ  แล้วเสร็จ | อยู่ระหว่าง  ดำเนินการ | ยังไม่ได้  ดำเนินการ | หมายเหตุ |
| 4 | โครงการก่อสร้างถนนลาดยางแอสฟัลท์ติกคอนกรีตสายบ้านนายนิพร ตะปินา สายหลังโรงเรียนบ้านปลายคลอง ม.1  ต.ตะปาน อ.พุนพิน จ.สุราษฎร์ธานี | ข้อบัญญัติ  งบประมาณ | 1,491,000 | 1,148,000 | 🗸 |  |  |  |
| 5 | โครงการก่อสร้างถนนลาดยางแอสฟัลท์ติกคอนกรีตสายหนองขวางตะวัน เชื่อมต่อ ม.3 ต.กรูด ม.3 ต.ตะปาน  อ.พุนพิน จ.สุราษฎร์ธานี | ข้อบัญญัติ  งบประมาณ | 1,532,000 | - |  | 🗸 |  |  |
| 6 | โครงการซ่อมแซมถนนสายตำบลเชื่อมต่อหมู่ที่ 3 – บ้านนายไพโรจน์ ตะปินา (ช่วงที่ 1) (สายตำบล) หมู่ที่ 1 ตำบลตะปาน อำเภอพุนพิน จังหวัดสุราษฎร์ธานี | จ่ายขาดเงินสะสม | 305,000 | 269,498 | 🗸 |  |  |  |
| 7 | โครงการซ่อมแซมถนนสายตำบลจากบ้านนายไพโรจน์ ตะปินา– สวนนางเพ็ญนี อินทร์สุวรรณ (ช่วงที่ 2) (สายตำบล)  หมู่ที่ 1 ตำบลตะปาน อำเภอพุนพิน จังหวัดสุราษฎร์ธานี | จ่ายขาดเงินสะสม | 338,000 | 330,500 | 🗸 |  |  |  |
| 8 | โครงการซ่อมแซมถนนบ้านนางหนูเอี้ยน จิปริก – สวนนายชาญชัย ตรีรินทร์ หมู่ที่ 2 ตำบลตะปาน อำเภอพุนพิน จังหวัดสุราษฎร์ธานี | จ่ายขาดเงินสะสม | 273,000 | 266,900 | 🗸 |  |  |  |
| 9 | โครงการซ่อมแซมถนนบ้านนางพะยอม หมู่ที่ 5 เชื่อมต่อหมู่ที่ 9 ตำบลบ้านทำเนียบ อ.คีรีรัฐนิคม และหมู่ที่ 7 ต.บ้านเสด็จ อ.เคียนซา หมู่ที่ 5 ตำบลตะปาน อำเภอพุนพิน จังหวัดสุราษฎร์ธานี | จ่ายขาดเงินสะสม | 294,000 | 287,800 | 🗸 |  |  |  |
| 10 | โครงการซ่อมแซมถนนซอยเขามูด – บ้านนายว่อง หมู่ที่ 5 ตำบลตะปาน อำเภอพุนพิน จังหวัดสุราษฎร์ธานี | จ่ายขาดเงินสะสม | 215,000  -๑๒- | 210,400 | 🗸 |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ลำดับ | โครงการพัฒนา | การเบิกจ่าย | | | ผลการดำเนินงาน | | | |
| แหล่งที่มา  งบประมาณ | งบประมาณ  อนุมัติ | เบิกจ่ายจริง | ดำเนินการ  แล้วเสร็จ | อยู่ระหว่าง  ดำเนินการ | ยังไม่ได้  ดำเนินการ | หมายเหตุ |
| 11 | โครงการซ่อมแซมถนนซอยเขาแกะ-หมู่ที่ 8 ตำบลบ้านทำเนียบ หมู่ที่ 5 ตำบลตะปาน อำเภอพุนพิน จังหวัดสุราษฎร์ธานี | จ่ายขาดเงินสะสม | 427,000 | 312,600 | 🗸 |  |  |  |
| 12 | โครงการซ่อมแซมถนนซอยตะปาน 6 หมู่ที่ 1 ตำบลตะปาน อำเภอพุนพิน จังหวัดสุราษฎร์ธานี | จ่ายขาดเงินสะสม | 388,800 | 388,300 | 🗸 |  |  |  |
| 13 | โครงการซ่อมแซมถนนสายหน้าโรงเรียนวัด  ราษฎร์บำรุง-ปากน้ำตาปีหมู่ที่ 2 ตำบลตะปาน อำเภอพุนพิน จังหวัดสุราษฎร์ธานี | จ่ายขาดเงินสะสม | 284,700 | 284,000 | 🗸 |  |  |  |
| 14 | โครงการซ่อมแซมถนนซอยตะปาน 3 หมู่ที่ 3 ตำบลตะปาน อำเภอพุนพิน จังหวัดสุราษฎร์ธานี | จ่ายขาดเงินสะสม | 305,800 | 305,300 | 🗸 |  |  |  |
| 15 | โครงการซ่อมแซมถนนซอยตะปาน 3 หมู่ที่ 3 ตำบลตะปาน อำเภอพุนพิน จังหวัดสุราษฎร์ธานี | จ่ายขาดเงินสะสม | 305,800 | - |  | 🗸 |  |  |
| 16 | โครงการซ่อมแซมถนนสายหนองขวางตะวันเชื่อมต่อหมู่ที่ 3 ตำบลกรูด อำเภอพุนพิน หมู่ที่ 3 ตำบล ตะปาน อำเภอพุนพิน จังหวัดสุราษฎร์ธานี | จ่ายขาดเงินสะสม | 156,500 | - |  | 🗸 |  |  |
| 17 | โครงการซ่อมแซมถนนซอยเขามูด หมู่ที่ 4–หมู่ที่ 5 ตำบลตะปาน อำเภอพุนพิน จังหวัดสุราษฎร์ธานี | จ่ายขาดเงินสะสม | 243,500 | - |  | 🗸 |  |  |
| 18 | โครงการซ่อมแซมถนนสายบ้านนางม้วน หมู่ที่ 4 ตำบลตะปาน อำเภอพุนพิน จังหวัดสุราษฎร์ธานี | จ่ายขาดเงินสะสม | 134,000 | 133,500 | 🗸 |  |  |  |

-๑๓-

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ลำดับ | โครงการพัฒนา | การเบิกจ่าย | | | ผลการดำเนินงาน | | | |
| แหล่งที่มา  งบประมาณ | งบประมาณ  อนุมัติ | เบิกจ่ายจริง | ดำเนินการ  แล้วเสร็จ | อยู่ระหว่าง  ดำเนินการ | ยังไม่ได้  ดำเนินการ | หมายเหตุ |
| 19 | โครงการซ่อมแซมถนนสายหนองสายติ่ง หมู่ที่ 1 จากบ้านนายสมบูรณ์ ทิพย์พินิจ - หมู่ที่ 4 (สายตำบล) หมู่ที่ 1 ตำบลตะปาน อำเภอพุนพิน จังหวัดสุราษฎร์ธานี | จ่ายขาดเงินสะสม | 296,000 | - |  | 🗸 |  |  |
| 20 | โครงการขยายเขตไฟฟ้าแรงต่ำ บริเวณที่ทำการ อบต. หมู่ที่ 1 ตำบลตะปาน อำเภอพุนพิน จังหวัดสุราษฎร์ธานี | จ่ายขาดเงินสะสม | 114,700 | - |  | 🗸 |  |  |
| 21 | โครงการปรับปรุงระบบประปา หมู่ที่ 3 ตำบลตะปาน อำเภอพุนพิน จังหวัดสุราษฎร์ธานี | จ่ายขาดเงินสะสม | 940,000 | - |  | 🗸 |  |  |

**1.2 แผนงานอุตสาหกรรมและการโยธา**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ลำดับ | โครงการพัฒนา | การเบิกจ่าย | | | ผลการดำเนินงาน | | | |
| แหล่งที่มา  งบประมาณ | งบประมาณ  อนุมัติ | เบิกจ่ายจริง | ดำเนินการ  แล้วเสร็จ | อยู่ระหว่าง  ดำเนินการ | ยังไม่ได้  ดำเนินการ | หมายเหตุ |
| 22 | รายจ่ายเพื่อจ้างออกแบบ จ้างควบคุมงานที่จ่ายให้เอกชนหรือนิติบุคคล | ข้อบัญญัติ  งบประมาณ | 50,000 | - |  |  | 🗸 |  |

-๑๔-

**2. ยุทธศาสตร์การส่งเสริมพัฒนาคุณภาพชีวิต**

**2.1 แผนงานการศึกษา**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ลำดับ | โครงการพัฒนา | การเบิกจ่าย | | | ผลการดำเนินงาน | | | |
| แหล่งที่มา  งบประมาณ | งบประมาณ  อนุมัติ | เบิกจ่ายจริง | ดำเนินการ  แล้วเสร็จ | อยู่ระหว่าง  ดำเนินการ | ยังไม่ได้  ดำเนินการ | หมายเหตุ |
| 1 | โครงการสนับสนุนค่าใช้จ่ายบริหารสถานศึกษาของโรงเรียนอนุบาล อบต.ตะปาน | ข้อบัญญัติ  งบประมาณ | 757,195 | 573,905 | 🗸 |  |  |  |
| 2 | โครงการสนับสนุนค่าใช้จ่ายบริหารสถานศึกษาของศูนย์พัฒนาเด็กเล็ก อบต.ตะปาน | ข้อบัญญัติ  งบประมาณ | 355,580 | 267,300 | 🗸 |  |  |  |
| 3 | จัดส่งนักเรียนเข้าร่วมแข่งขันทักษะทางวิชาการโครงการแข่งขันทักษะทางวิชาการประจำปี พ.ศ. 2562 | ข้อบัญญัติ  งบประมาณ | 35,000 | 19,658 | 🗸 |  |  |  |
| 4 | จัดซื้ออาหารเสริม (นม) โรงเรียนอนุบาล อบต.ตะปาน/ศพด.ตะปาน และ รร.ในสังกัด สพฐ. ในตำบลตะปาน | ข้อบัญญัติ  งบประมาณ | 1,454,396 | 1,451,705.90 | 🗸 |  |  |  |
| 5 | โครงการส่งเสริมกิจกรรมการเรียนการสอนต่างๆ | ข้อบัญญัติ  งบประมาณ | 1,000 | - |  |  | 🗸 |  |
| 6 | โครงการส่งเสริมกิจกรรมการเรียนการสอนต่างๆ (กิจกรรมวันเด็ก) | ข้อบัญญัติ  งบประมาณ | 2,600 | - |  |  | 🗸 |  |
| 7 | โครงการส่งเสริมกิจกรรมการเรียนการสอนต่างๆ (เชื่อมต่ออินเตอร์เน็ต) | ข้อบัญญัติ  งบประมาณ | 5,000 | - |  |  | 🗸 |  |
| 8 | อุดหนุนส่วนราชการ(อาหารกลางวัน) | ข้อบัญญัติ  งบประมาณ | 2,606,960 | 2,606,960 | 🗸 |  |  |  |

-15-

**2.2 แผนงานงบกลาง**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ลำดับ | โครงการพัฒนา | การเบิกจ่าย | | | ผลการดำเนินงาน | | | |
| แหล่งที่มา  งบประมาณ | งบประมาณ  อนุมัติ | เบิกจ่ายจริง | ดำเนินการ  แล้วเสร็จ | อยู่ระหว่าง  ดำเนินการ | ยังไม่ได้  ดำเนินการ | หมายเหตุ |
| 9 | เบี้ยยังชีพผู้สูงอายุ | ข้อบัญญัติ  งบประมาณ | 5,031,000 | 4,885,500 | 🗸 |  |  |  |
| 10 | เบี้ยยังชีพคนพิการ | ข้อบัญญัติ  งบประมาณ | 1,113,600 | 1,083,200 | 🗸 |  |  |  |
| **2.3 แผนงานการศาสนา วัฒนธรรมและนันทนาการ** | | | | | | | | |
| 11 | โครงการจัดการแข่งขันกีฬาประเพณีตำบลตะปาน | ข้อบัญญัติ  งบประมาณ | 160,000 | 148,650.09 | 🗸 |  |  |  |
| **2.4 แผนงานสาธารณสุข** | | | | | | | | |
| 12 | โครงการป้องกันและควบคุมโรคไข้เลือดออก | ข้อบัญญัติ  งบประมาณ | 50,000 | 47,057.70 | 🗸 |  |  |  |
| 13 | โครงการสัตว์ปลอดโรค คนปลอดภัย จากโรคพิษสุนัขบ้า | ข้อบัญญัติ  งบประมาณ | 70,000 | 59,590 | 🗸 |  |  |  |
| 14 | โครงการป้องกันและแก้ไขปัญหาการมีเพศสัมพันธ์ ก่อนวัยอันควร การตั้งครรภ์ในวัยรุ่น | ข้อบัญญัติ  งบประมาณ | 10,000 | 9,985 | 🗸 |  |  |  |
| 15 | สำรวจข้อมูลจำนวนสัตว์และขึ้นทะเบียนสัตว์ | ข้อบัญญัติ  งบประมาณ | 15,000 | - |  |  | 🗸 |  |

-16-

**2.5 แผนงานสร้างความเข้มแข็งของชุมชน**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ลำดับ | โครงการพัฒนา | การเบิกจ่าย | | | ผลการดำเนินงาน | | | |
| แหล่งที่มา  งบประมาณ | งบประมาณ  อนุมัติ | เบิกจ่ายจริง | ดำเนินการ  แล้วเสร็จ | อยู่ระหว่าง  ดำเนินการ | ยังไม่ได้  ดำเนินการ | หมายเหตุ |
| 16 | โครงการส่งเสริมอาชีพให้กับประชาชน หมู่ที่ 1-5 ตำบลตะปาน | ข้อบัญญัติ  งบประมาณ | 25,000 | 19,976 | 🗸 |  |  |  |
| 17 | โครงการอบรมพัฒนาศักยภาพสตรี | ข้อบัญญัติ  งบประมาณ | 230,000 | 200,540 | 🗸 |  |  |  |

**3. ยุทธศาสตร์ด้านการจัดระเบียบชุมชน/สังคมและความสงบเรียบร้อย**

**3.1 แผนงานรักษาความสงบภายใน**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ลำดับ | โครงการพัฒนา | การเบิกจ่าย | | | ผลการดำเนินงาน | | | |
| แหล่งที่มา  งบประมาณ | งบประมาณ  อนุมัติ | เบิกจ่ายจริง | ดำเนินการ  แล้วเสร็จ | อยู่ระหว่าง  ดำเนินการ | ยังไม่ได้  ดำเนินการ | หมายเหตุ |
| 1 | ป้องกันและลดอุบัติเหตุทางถนนในช่วงเทศกาลสำคัญ | ข้อบัญญัติ  งบประมาณ | 2,000 | 1,520 | 🗸 |  |  |  |
| 2 | โครงการป้องกันและบรรเทาสาธารณภัยต่างๆ | ข้อบัญญัติ  งบประมาณ | 5,000 | 2,800 | 🗸 |  |  |  |
| 3 | โครงการป้องกันและควบคุมไฟป่า/สาธารณะภัยสิ่งแวดล้อม | ข้อบัญญัติ  งบประมาณ | 1,000 | - |  |  | 🗸 |  |
| 4 | โครงการฝึกอบรมทบทวนและเพิ่มจำนวนสมาชิก อปพร. | ข้อบัญญัติ  งบประมาณ | 100,000 | - |  |  | 🗸 |  |
| **3.2 แผนงานบริหารงานทั่วไป** | | | | | | | | |
| 5 | โครงการจัดการเลือกตั้งผู้บริหาร/สมาชิกสภาท้องถิ่น | ข้อบัญญัติ  งบประมาณ | 100,000  -17- | - |  |  | 🗸 |  |
| 6 | จัดเวทีแสดงความคิดเห็นของประชาชน  (โครงการจัดประชุมประชาคมและการจัดทำแผนฯ) | ข้อบัญญัติ  งบประมาณ | 20,000 | - |  |  | 🗸 |  |
| 7 | จัดเวทีแสดงความคิดเห็นของประชาชน | ข้อบัญญัติ  งบประมาณ | 10,000 | - |  |  | 🗸 |  |
| 8 | ออกหน่วยบริการประชาชน ตามโครงการ อบต.เคลื่อนที่ | ข้อบัญญัติ  งบประมาณ | 1,000 | - |  |  | 🗸 |  |

**3.3 แผนงานสร้างความเข้มแข็งของชุมชน**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ลำดับ | โครงการพัฒนา | การเบิกจ่าย | | | ผลการดำเนินงาน | | | |
| แหล่งที่มา  งบประมาณ | งบประมาณ  อนุมัติ | เบิกจ่ายจริง | ดำเนินการ  แล้วเสร็จ | อยู่ระหว่าง  ดำเนินการ | ยังไม่ได้  ดำเนินการ | หมายเหตุ |
| 9 | จัดเวทีแสดงความคิดเห็นของประชาชน (โครงการอบรม/ประชุมให้ความรู้ การจัดทำแผนชุมชน ระดับหมู่บ้าน) | ข้อบัญญัติ  งบประมาณ | 11,250 | - |  |  | 🗸 |  |

**4. ยุทธศาสตร์การท่องเที่ยวทรัพยากรธรรมชาติและสิ่งแวดล้อม**

**4.1 แผนงานสาธารณสุข**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ลำดับ | โครงการพัฒนา | การเบิกจ่าย | | | ผลการดำเนินงาน | | | |
| แหล่งที่มา  งบประมาณ | งบประมาณ  อนุมัติ | เบิกจ่ายจริง | ดำเนินการ  แล้วเสร็จ | อยู่ระหว่าง  ดำเนินการ | ยังไม่ได้  ดำเนินการ | หมายเหตุ |
| 1 | โครงการจัดการขยะในหมู่บ้าน/ชุมชนและโรงเรียน | ข้อบัญญัติ  งบประมาณ | 50,000 | 34,090 | 🗸 |  |  |  |
| **4.2 แผนงานสร้างความเข้มแข็งของชุมชน** | |  |  |  |  |  |  |  |
| 2 | โครงการอนุรักษ์ ฟื้นฟู สิ่งแวดล้อมและทรัพยากรธรรมชาติ | ข้อบัญญัติ  งบประมาณ | 1,000 | - |  |  | 🗸 |  |

-18-

**5. ยุทธศาสตร์การพัฒนาด้านศาสนา ศิลปะ วัฒนธรรม จารีต ประเพณี และภูมิปัญญาท้องถิ่น**

**5.1 แผนงานการศาสนาวัฒนธรรมและนันทนาการ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ลำดับ | โครงการพัฒนา | การเบิกจ่าย | | | ผลการดำเนินงาน | | | |
| แหล่งที่มา  งบประมาณ | งบประมาณ  อนุมัติ | เบิกจ่ายจริง | ดำเนินการ  แล้วเสร็จ | อยู่ระหว่าง  ดำเนินการ | ยังไม่ได้  ดำเนินการ | หมายเหตุ |
| 1 | โครงการส่งเสริมอนุรักษ์ศิลปะ วัฒนธรรม จารีต ประเพณีท้องถิ่น | ข้อบัญญัติ  งบประมาณ | 10,000 | 240 | 🗸 |  |  |  |
| 2 | โครงการจัดงานวันผู้สูงอายุ อบต.ตะปาน | ข้อบัญญัติ  งบประมาณ | 47,000 | - |  |  | 🗸 |  |
| **5.2 แผนงานบริหารงานทั่วไป** | |  |  |  |  |  |  |  |
| 3 | โครงการจัดกิจกรรมเฉลิมพระเกียรติและกิจกรรม  ในการปกป้องสถาบันสำคัญของชาติ | ข้อบัญญัติ  งบประมาณ | 10,000 | - |  |  | 🗸 |  |
| **5.3 แผนงานเคหะและชุมชน** | |  |  |  |  |  |  |  |
| 4 | โครงการจัดสร้างซุ้มเฉลิมพระเกียรติ สมเด็จพระเจ้าอยู่หัวมหาวชิราลงกรณ์ บดินทรเทพวรางกูร | ข้อบัญญัติ  งบประมาณ | 199,000 | - |  |  | 🗸 |  |

**6. ยุทธศาสตร์การพัฒนาการบริหารจัดการบ้านเมืองที่ดี**

**6.1 แผนงานการศาสนาวัฒนธรรมและนันทนาการ**

-19-

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ลำดับ | โครงการพัฒนา | การเบิกจ่าย | | | ผลการดำเนินงาน | | | |
| แหล่งที่มา  งบประมาณ | งบประมาณ  อนุมัติ | เบิกจ่ายจริง | ดำเนินการ  แล้วเสร็จ | อยู่ระหว่าง  ดำเนินการ | ยังไม่ได้  ดำเนินการ | หมายเหตุ |
| 1 | โครงการส่งเสริมอนุรักษ์ศิลปะ วัฒนธรรม จารีต ประเพณีท้องถิ่น | ข้อบัญญัติ  งบประมาณ | 10,000 | 240 | 🗸 |  |  |  |
| **6.2 แผนงานบริหารงานทั่วไป** | |  |  |  |  |  |  |  |
| 2 | โครงการฝึกอบรมและศึกษาดูงาน เรื่อง คุณธรรมและจริยธรรม ของผู้บริหารและสมาชิกสภาองค์การบริหารส่วนตำบลตะปาน | ข้อบัญญัติ  งบประมาณ | 5,000 | - |  |  | 🗸 |  |
| 3 | โครงการฝึกอบรมและศึกษาดูงาน เรื่อง คุณธรรมและจริยธรรม ของพนักงานส่วนตำบล ครูและบุคลากรทางการศึกษา พนักงานจ้างและลูกจ้าง | ข้อบัญญัติ  งบประมาณ | 5,000 | - |  |  | 🗸 |  |
| 4 | โครงการฝึกอบรมและศึกษาดูงานเพื่อเพิ่มประสิทธิภาพในการปฏิบัติงานให้บริการประชาชน | ข้อบัญญัติ  งบประมาณ | 160,000 | - |  |  | 🗸 |  |
| **6.3 แผนงานการศึกษา** | |  |  |  |  |  |  |  |
| 5 | ค่าใช้จ่ายในการปรับปรุง/ซ่อมแซมอาคารเรียนและอาคารประกอบ | ข้อบัญญัติ  งบประมาณ | 150,000 | - |  |  | 🗸 |  |

**7. ยุทธศาสตร์การพัฒนาการป้องกันและแก้ไขปัญหายาเสพติด**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ลำดับ | โครงการพัฒนา | การเบิกจ่าย | | | ผลการดำเนินงาน | | | |
| แหล่งที่มา  งบประมาณ | งบประมาณ  อนุมัติ | เบิกจ่ายจริง | ดำเนินการ  แล้วเสร็จ | อยู่ระหว่าง  ดำเนินการ | ยังไม่ได้  ดำเนินการ | หมายเหตุ |
| - | - |  | - | - | - | - | - | - |

**8. ยุทธศาสตร์การพัฒนาบริการสาธารณะเข้าสู่ประชาคมอาเซียน**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ลำดับ | โครงการพัฒนา | การเบิกจ่าย | | | ผลการดำเนินงาน | | | |
| แหล่งที่มา  งบประมาณ | งบประมาณ  อนุมัติ | เบิกจ่ายจริง | ดำเนินการ  แล้วเสร็จ | อยู่ระหว่าง  ดำเนินการ | ยังไม่ได้  ดำเนินการ | หมายเหตุ |
| - | - |  | - | - | - | - | - | - |

-20-

**องค์การบริหารส่วนตำบลตะปานดำเนินการโดยจัดซื้อ จัดหาครุภัณฑ์ ดังนี้**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ลำดับ | แผนงาน | หมวด | ประเภท | วัตถุประสงค์ | เป้าหมายที่ดำเนินการจริง (ผลผลิตของครุภัณฑ์) | งบประมาณที่ดำเนินการจริง | ผลที่ได้รับจริง | หน่วยงานรับผิดชอบหลัก |
| 1 | บริหารงานทั่วไป | ค่าครุภัณฑ์ | ค่าครุภัณฑ์โฆษณาและเผยแพร่ | เพิ่มประสิทธิภาพในการปฏิบัติงาน | จัดซื้อเครื่องมัลติมีเดียโปรเจคเตอร์  จำนวน 1 ชุด | 13,500 | เพื่อเพิ่มประสิทธิภาพในการทำงาน | สำนักปลัด |
| 2 | บริหารงานทั่วไป | ค่าครุภัณฑ์ | ครุภัณฑ์สำนักงาน | เพิ่มประสิทธิภาพในการปฏิบัติงาน | จัดซื้อเก้าอีสำนักงาน  จำนวน 2 ตัว | 3,600 | มีครุภัณฑ์เพียงพอกับ บุคลากร | กองคลัง |
| 3 | บริหารงานทั่วไป | ค่าครุภัณฑ์ | ครุภัณฑ์สำนักงาน | เพิ่มประสิทธิภาพในการปฏิบัติงาน | จัดซื้อตู้เก็บเอกสารบานเลื่อน 1 ตู้ | 3,400 | มีที่จัดเก็บเอกสาร | กองคลัง |

-21-

**การเบิกจ่ายงบประมาณปี พ.ศ.2562**

|  |  |  |  |
| --- | --- | --- | --- |
| **ยุทธศาสตร์** | **งบประมาณ**  **ตามข้อบัญญัติ** | **เงินสะสม** | **รวม** |
| **จำนวนเงิน** | **จำนวนเงิน** | **จำนวนเงิน** |
| 1.การพัฒนาโครงสร้างพื้นฐาน | 1,148,000 | 2,788,798 | 3,936,798 |
| 2.การพัฒนาคุณภาพชีวิต | 11,374,027.69 |  | 11,374,027.69 |
| 3.การพัฒนาด้านการจัดระเบียบชุมชน/สังคมและความสงบเรียบร้อย | 4,320 | - | 4,320 |
| 4.การพัฒนาด้านการท่องเที่ยวทรัพยากรธรรมชาติและสิ่งแวดล้อม | 34,090 | - | 34,090 |
| 5.การพัฒนาด้านศาสนา ศิลปะ วัฒนธรรม จารีตประเพณี และภูมิปัญญาท้องถิ่น | 240 | - | 240 |
| 6.การพัฒนาการบริหารจัดการบ้านเมืองที่ดี | - | - | - |
| 7.การพัฒนาการป้องกันและแก้ไขปัญหายาเสพติด | - | - | - |
| 8.การพัฒนาบริหารสาธารณะเข้าสู่ประชาคมอาเซียน | - | - | **-** |
| **รวม** | **12,560,677.69** | 2,788,798 | **15,349,475.69** |

-22-

**สรุปยุทธศาสตร์และจำนวนโครงการที่ปรากฏอยู่ในแผน และจำนวนโครงการที่ได้ปฏิบัติ**

|  |  |  |  |
| --- | --- | --- | --- |
| **ยุทธศาสตร์** | **จำนวนโครงการ** | | |
| **จำนวนโครงการที่**  **ปรากฏอยู่ในแผน** | **จำนวนโครงการ**  **ที่ได้ปฏิบัติ** | **คิดเป็นร้อยละ**  **ของโครงการที่**  **ปรากฏในแผนฯ** |
| 1.การพัฒนาด้านโครงสร้างพื้นฐาน | 40 | 22 | 20.75 |
| 2.การพัฒนาด้านการส่งเสริมคุณภาพชีวิต | 30 | 13 | 12.26 |
| 3.การพัฒนาด้านการจัดระเบียบชุมชน/สังคมและการรักษาความสงบเรียบร้อย | 10 | 2 | 1.89 |
| 4.การพัฒนาด้านการท่องเที่ยว ทรัพยากรธรรมชาติและสิ่งแวดล้อม | 5 | 1 | 0.94 |
| 5.การพัฒนาด้านศาสนา ศิลปะ วัฒนธรรม จารีตประเพณี และภูมิปัญญาท้องถิ่น | 5 | 1 | 0.94 |
| 6.การพัฒนาด้านการบริหารจัดการบ้านเมืองที่ดี | 12 | - | 0 |
| 7.การพัฒนาด้านการป้องกันและแก้ไขปัญหายาเสพติด | 3 | - | 0 |
| 8.การพัฒนาด้านบริการสาธารณะเข้าสู่ประชาคมอาเซียน | 1 | - | 0 |
| **รวม** | **106** | **39** | **36.79** |

-23-

**สรุป**

**โครงการที่บรรจุในแผนพัฒนาท้องถิ่นสี่ปี (พ.ศ. 2561 – 2565) เฉพาะปี พ.ศ.2562 รวมทั้งสิ้น 106 โครงการ**

**โครงการที่นำมาบรรจุในข้อบัญญัติ รวมทั้งสิ้น 42 โครงการ**

**คิดเป็นร้อยละ = จำนวนโครงการที่นำมาบรรจุในข้อบัญญัติ X 100**

**จำนวนโครงการตามแผนพัฒนา ประจำปี 256๒**

**= 42 X 100**

**106**

**= 39.62**

**โครงการที่นำมาบรรจุในข้อบัญญัติ จำนวน 42 โครงการ**

**โครงการที่ดำเนินการแล้ว จำนวน 18 โครงการ**

**คิดเป็นร้อยละ = จำนวนโครงการที่ดำเนินการแล้ว X 100**

**จำนวนโครงการที่นำมาบรรจุในข้อบัญญัติ**

**= 18 X 100**

**42**

**= 42.85**

**โครงการที่ได้ดำเนินงานแล้วเสร็จ ปีงบประมาณ พ.ศ. 2562 ตั้งแต่ 1 ตุลาคม 2561 – 30 กันยายน 2562 รวมทั้งสิ้น 39 โครงการ**

**งบประมาณที่ได้ดำเนินงานแล้วเสร็จทั้งสิ้น จำนวน 15,349,475.69 บาท**

แยกเป็น

งบประมาณตามข้อบัญญัติ **12,560,677.69** บาท

จ่ายขาดเงินสะสม 2,788,798 บาท

เงินอุดหนุนเฉพาะกิจ - บาท

เงินนอกงบประมาณ - บาท

-24-

**องค์การบริหารส่วนตำบลควรยึดหลักการบริหารงานตามหลักธรรมาภิบาล ๖ ประการ ดังนี้**

**๑. หลักนิติธรรม :** อบต.ควรบริหารและดำเนินงานภายใต้ ระเบียบ กฎหมาย ที่กำหนดไว้ และออกข้อบัญญัติซึ่งเป็นที่ยอมรับของประชาชน เช่น

๑.๑ มีการจัดทำแผนพัฒนา อบต. ตามวิธีการและขั้นตอนที่ถูกต้องตามระเบียบ

๑.๒ มีการจัดทำข้อบัญญัติงบประมาณรายจ่ายตามวิธีการและขั้นตอนที่ถูกต้องตามระเบียบ

๑.๓ มีการจัดซื้อจัดจ้างตามวิธีการและขั้นตอนที่ถูกต้องตามระเบียบ

๑.๔ มีการเปิดโอกาสให้ประชาชนเข้าร่วมในการจัดทำข้อบัญญัติของ อบต. เพื่อให้ประชาชนยอมรับ

ในข้อบัญญัตินั้น

**๒. หลักคุณธรรม :** อบต. ควรบริหารและดำเนินงานด้วยความเป็นธรรมเสมอภาคและเท่าเทียมกัน เช่น

๒.๑ มีการจัดสรรโครงการและงบประมาณลงหมู่บ้าน ด้วยความเป็นธรรมตามเหตุผล และความจำเป็น โดยยึดประโยชน์ส่วนรวมเป็นสำคัญ ไม่เห็นแก่ประโยชน์ส่วนตนและพวกพ้อง

๒.๒ มีการบริหารงานด้วยคุณธรรม ยึดความสงบสุข และสันติสุขเป็นสำคัญ ไม่ใช้อำนาจหรืออิทธิพลบังคับข่มขู่

๒.๓ มีการบริหารงานบุคคล พิจารณาความดีความชอบของพนักงานส่วนตำบล โดยยึดหลักคุณธรรม

**๓. หลักความโปร่งใส :** อบต. ควรบริหารงานและดำเนินงานโดยเปิดเผยข้อมูลต่างๆ ให้ประชาคมทราบ เช่น แผนพัฒนา อบต. ข้อบัญญัติงบประมาณรายจ่าย ประกาศการจัดซื้อจัดจ้าง (ประกาศสอบราคา และประกาศประกวดราคา) บัญชีรายรับ – รายจ่าย ของ อบต. เป็นต้น การเปิดเผยข้อมูลโดยวิธีการต่อไปนี้

๓.๑ การปิดประกาศ

๓.๒ การประชุมชี้แจง

๓.๓ การแจกเอกสาร

๓.๔ การประกาศข่าวสารต่างๆ ของทางราชการ ตามหอกระจายข่าวประจำหมู่บ้าน

**๔. หลักการมีส่วนร่วม :** อบต. ควรบริหารและดำเนินงาน โดยให้ประชาชนเข้ามามีส่วนร่วม เช่น

๔.๑ เปิดโอกาสให้ประชาชนเข้าร่วมเสนอปัญหาและความต้องการ (หรือโครงการ) เพื่อจัดทำแผนพัฒนา อบต.

๔.๒ การจัดตั้งตัวแทนชุมชนร่วมเป็นกรรมการในการจัดซื้อจัดจ้าง

๔.๓ จัดตั้งอาสาสมัครชุมชนเพื่อพัฒนาท้องถิ่น

**๕. หลักความคุ้มค่า :** อบต. ควรบริหารและดำเนินงานด้วยความประหยัด และคำนึงถึงความคุ้มค่าของเงินหรือทรัพยากรที่ใช้ไป เช่น

๕.๑ มีการตั้งงบประมาณและจัดซื้อจัดจ้างในราคาที่เหมาะสม ไม่สูงเกินความเป็นจริง

๕.๒ มีการให้บริการด้วยความรวดเร็ว

๕.๓ จัดเจ้าหน้าที่เพื่ออำนวยความสะดวกทั่วไปให้แก่ประชาชนที่มาขอรับบริการจาก อบต.

๕.๔ มีการจัดเจ้าหน้าที่เพื่อให้คำปรึกษาแก่ประชาชนที่มาขอรับบริการสาธารณะจาก อบต.

-25-

**๖. หลักความรับผิดชอบ : อบต.** ควรบริหารและดำเนินงาน โดยยึดเอาผลประโยชน์ส่วนรวมของประชาชนเป็นสำคัญ เช่น

๖.๑ มีการจัดรับฟังความคิดเห็นจากประชาชนหรือผู้มีส่วนได้เสียโดยตรง แล้วเอาข้อมูลที่ได้จาก

การรับฟังมาเป็นข้อมูลประกอบการตัดสินใจ เพื่อให้เกิดประโยชน์สูงสุดต่อส่วนรวม

๖.๒ มีการจัดทำเอกสารหรือจัดเวทีประชาคม

๖.๓ มีการเปิดโอกาสให้ประชาชนแสดงความคิดเห็นในเรื่องต่าง ๆ

๖.๔ มีการรับฟังความคิดเห็นของประชาชนที่มีต่อการให้บริการของ อบต. เช่น มีการรับฟังความ

คิดเห็น หรือข้อติ – ชม มีตู้รับความคิดเห็นจากประชาชน มีแบบสอบถามความพึงพอใจของประชาชน เป็นต้น

“การปฏิบัติงานตามอำนาจหน้าที่ขององค์การบริหารส่วนตำบล ต้องเป็นไปเพื่อประโยชน์สุขของ

ประชาชน โดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนาองค์การบริหารส่วนตำบล การจัดทำงบประมาณการจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสาร ทั้งนี้ ให้เป็นไปตามกฎหมาย ระเบียบ ข้อบังคับว่าด้วยการนั้น และหลักเกณฑ์วิธีการที่กระทรวงมหาดไทยกำหนด” เพื่อให้บรรลุเป้าหมายดังต่อไปนี้

๑. เกิดประโยชน์สุขของประชาชน

๒. เกิดผลสัมฤทธิ์ต่อภารกิจของรัฐ

๓. มีประสิทธิภาพและเกิดความคุ้มค่าในเชิงภารกิจของรัฐ

๔. ไม่มีขั้นตอนการปฏิบัติงานเกินความจำเป็น

๕. มีการปรับปรุงภารกิจของส่วนราชการให้ทันต่อสถานการณ์

๖. ประชาชนได้รับการอำนวยความสะดวกและได้รับการตอบสนองความต้องการ

๗. มีการประเมินผลการปฏิบัติราชการอย่างสม่ำเสมอ

ธนิก กิจเวชวิสุทธิ์

(นายธนิก กิจเวชวิสุทธิ์)

นายกองค์การบริหารส่วนตำบลตะปาน

-26-



**ประกาศองค์การบริหารส่วนตำบลตะปาน**

**เรื่อง รายงานแสดงผลการปฏิบัติงานของนายกองค์การบริหารส่วนตำบลตะปาน**

**ประจำปีงบประมาณ พ.ศ. 256๒**

**………………………..………….**

ตาม พระราชบัญญัติสภาตำบลและองค์การบริหารส่วนตำบล พ.ศ. 2537 (แก้ไขเพิ่มเติมถึง (ฉบับที่ 6) พ.ศ.2552 มาตรา 58/5 วรรคห้า ซึ่งกำหนดให้นายกองค์การบริหารส่วนตำบล จัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปี นั้น

บัดนี้ นายธนิก กิจเวชวิสุทธิ์ นายกองค์การบริหารส่วนตำบลตะปาน ได้จัดทำรายงานแสดงผลการปฏิบัติงานประจำปีงบประมาณ พ.ศ.256๒ เพื่อแสดงผลการดำเนินงานในห้วงระยะเวลา 1 ปีงบประมาณ เริ่มตั้งแต่วันที่ 1 ตุลาคม 256๑ ถึงวันที่ 30 กันยายน 256๒ ตามนโยบายที่ได้แถลงไว้ต่อสภาองค์การบริหารส่วนตำบลตะปาน เสร็จเรียบร้อยแล้ว

ดังนั้น องค์การบริหารส่วนตำบลตะปาน จึงขอประกาศรายงานแสดงผลการปฏิบัติงานประจำปีงบประมาณ พ.ศ.256๒ ของนายกองค์การบริหารส่วนตำบลตะปาน รายละเอียดตามเอกสารแนบท้ายประกาศนี้

จึงประกาศให้ทราบโดยทั่วกัน

ประกาศ ณ วันที่ 13 เดือน ธันวาคม พ.ศ. 256๒

ธนิก กิจเวชวิสุทธิ์

(นายธนิก กิจเวชวิสุทธิ์)

นายกองค์การบริหารส่วนตำบลตะปาน